ഹെല്പ്പിംഗ് ഹാന്ഡ്സ് പരിപാടിക്കു തുടക്കം പാലക്കാട് : സംയുക്തമായ സേവന പ്രവര്ത്തനങ്ങളിലൂടെ സമൂഹത്തില് സുസ്ഥിരമായ വികസനം എന്ന ലക്ഷ്യവുമായി പാലക്കാട് മേഴ്സി കോളജും റോട്ടറി ക്ലബ്ബ് ഓഫ് പാലക്കാട് ഫോര്ട്ടും സംയുക്തമായി രൂപം നല്കിയ ഒരു വര്ഷം നീണ്ടു നില്ക്കുന്ന ഹെല്പ്പിംഗ് ഹാന്ഡ്സ് എന്ന പരിപാടിക്ക് തുടക്കമായി. മേഴ്സി കോളജ് പ്രിന്സിപ്പല് സിസ്റ്റര് ഗിസല ജോര്ജ് കോവിഡ് കാലത്ത് ബുദ്ധിമുട്ടനുഭവിക്കുന്ന കുടുംബങ്ങള്ക്ക് ഭക്ഷ്യ കിറ്റുകളും മെഡിക്കല് കിറ്റുകളും വിതരണം ചെയ്തു ഉദ്ഘാടനം നിര്വഹിച്ചു. മേഴ്സി കോളജിലെ ഗണിത ശാസ്ത്ര വിഭാഗം അധ്യാപകരും റോട്ടറി പാലക്കാട് ഫോര്ട്ടും സംയുക്തമായാണ് പരിപാടിക്കുള്ള ധനസമാഹരണം നടത്തിയത്. റോട്ടറി പാലക്കാട് ഫോര്ട്ട് പ്രസിഡന്റ് സന്തോഷ് കുമാര്.പി അധ്യക്ഷത വഹിച്ച പരിപാടിക്ക് ഗണിതശാസ്ത്ര വിഭാഗം മേധാവി സിസ്റ്റര് നിര്മല്, റോട്ടറി സെക്രട്ടറി രവി നടരാജന് എന്നിവര് നേതൃത്വം നല്കി.